OpenLLM-France/wikimedia huggingface dataset:
# Josep Albert Navarro-Mas i Marquet

Josep Albert Navarro-Mas i Marquet (Barcelona, segle XVIII - Barcelona, 1814) fou un agrònom i jurisconsult català.

## Biografia

Terratinent afincat a Sants, era ciutadà honrat de Barcelona, senyor de Tudela de Segre i Queràs (Segarra), i baró de Granera. Doctor en dret, fou advocat de la Reial Audiència de Catalunya i diputat d'ocurrències de Barcelona durant l'organització de la resistència de Catalunya contra la invasió francesa al final de la Guerra Gran.
El 1766 va ingressar a la Reial Acadèmia de Ciències i Arts de Barcelona, on ocupà els càrrecs de censor i director de la secció d'Agricultura, des d'on tingué ressò a tota la Península. Publicà diversos treballs com ara: Utilidades y uso de la colza (1772), Modo de hacer el vino (1784), El plantío y cultivo de moreras (1788), La posibilidad de duplicar cosechas (1788), El cultivo de la raíz de la misericordia (1788), El uso de la turba como fertilizante (1788), Los métodos de desalar las tierras (1788), La crianza de corderos (1789), Los métodos de formar y conservar prados artificiales (1792), o El cultivo del onobrique (1793).
Tot i que sembla que deixà de treballar a la Acadèmia el 1804, se'n pot fixar la mort el 1814, data indicada en el medalló del fris superior de la sala d'actes.

## Referències

* 1 2 «Josep Albert Navarro-Mas i Marquet». Gran Enciclopèdia Catalana. Barcelona: Grup Enciclopèdia Catalana.
* 1 2 3 «José Alberto Navarro-Mas i Marquet». DB-e. Real Academia de la Historia.
# Romanogobio parvus

Romanogobio parvus és una espècie de peix cipriniforme de la família dels ciprínids.

## Morfologia

Els mascles poden assolir els 7,5 cm de longitud total.

## Distribució geogràfica

Es troba a Rússia (riu Kuban).

## Referències

* 1 2 FishBase (anglès)
* ↑ Naseka, A.M. i J. Freyhof, 2004. Romanogobio parvus, a new gudgeon from River Kuban, southern Russia (Cyprinidae, Gobioninae). Ichthyol. Explor. Freshwat. 15(1):17-23.

## Bibliografia

* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* McAllister, D. E. A working list of fishes of the world (en anglès). Museu Nacional de Ciències Naturals, 1987.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Page, Lawrence M. & Burr, Brooks M. (1991): Freshwater Fishes, p. 131, Houghton Mifflin, Nova York, Estats Units. ISBN 0-395-91091-9.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Palamedes (gramàtic)

Palamedes, en llatí Palamedes, en grec antic Παλαμήδης, fou un gramàtic grec contemporani d'Ateneu de Naucratis, que el presenta com un dels interlocutors a la seva obra El banquet dels savis.
Suides diu que va escriure un comentari sobre Píndar i una obra titulada Κωμικὴν καὶ τραγικὴν λέξιν, ὀνοματολόγον. Ateneu l'anomena ὀνοματολόγος (onomatòleg), que vol dir col·leccionista de paraules, segurament perquè als seus escrits donava explicació dels mots més complicats dels poetes tràgics i còmics.

## Referències

* ↑ Palamedes a: William Smith (editor), A Dictionary of Greek and Roman Biography and Mythology. Vol. III. Boston: Little, Brown & Comp., 1867, p. 93
# Fàcies hipocràtica

La fàcies hipocràtica (facies hippocratica en llatí) és el canvi produït en la cara per la mort imminent o la llarga malaltia, excessives evacuacions, fam, i similars.
   "[Si l'aparença facial] es pot descriure de la següent manera: un nas afilat, els ulls enfonsats, les temples enfonsades, les orelles fredes i tenses i els seus lòbuls distorsionats, la pell de la cara dura, tensa i seca, color pàl·lid o lívid de la cara ... i si no hi ha una millora dins d'[un període especificat], cal entendre que aquest signe anuncia la mort."
La cara hipocràtica es diu així perquè va ser descrita per primera vegada per Hipòcrates.
Un terme relacionat és caquèxia.

## Referències

* ↑ «Fàcies hipocràtica». Gran Enciclopèdia Catalana. Barcelona: Grup Enciclopèdia Catalana.
* ↑ Entrada "fàcies hipocràtica" al TERMCAT
* ↑ Chadwick, J. & Mann, W.N.(traductor a l'anglès.). Hippocratic writings. Harmondsworth, UK: Penguin, 1978, p. 170–171. ISBN 0-14-044451-3.
# Freiberg (districte)

Freiberg és un antic districte dins de l'Estat Lliure de Saxònia a Alemanya. Va ser dissolt l'1 d'agost de 2008. La seva capital era Freiberg i el 2001 ocupava una superfície de 941 km² i tenia uns 151.000 habitants. Feia frontera (de l'oest en sentit horari) amb el districte de Mittlerer Erzgebirgskreis, la ciutat de Chemnitz, els districtes de Mittweida, Meißen i Weißeritzkreis, i amb Txèquia.

## Història

Aquest districte es va establir el 1994 per la fusió dels antics districtes de Freiberg, Brand-Erbisdorf i Flöha. En la reforma d'agost de 2008, els districtes de Döbeln, Freiberg i Mittweida es van fusionar per a formar part del nou districte de Mittelsachsen.

## Geografia

Aquest districte estava situat a la falda nord dels Muntanyes Metal·líferes.

## Escut

* L'escut mostra:
* el lleó, animal heràldic de Saxònia
* les eines simbolitzen la tradició minera de les Muntanyes metàl·liques

## Viles i municipalitats

| Viles | Municipalitats | |
| Augustusburg Brand-Erbisdorf Flöha Frauenstein Freiberg Großschirma Oederan Sayda | Bobritzsch Dorfchemnitz Eppendorf Falkenau Frankenstein Großhartmannsdorf Halsbrücke Hilbersdorf Leubsdorf | Lichtenberg Mulda Neuhausen Niederwiesa Oberschöna Rechenberg-Bienenmühle Reinsberg Weißenborn |

## Enllaços externs

* Lloc web oficial Arxivat 2005-02-03 a Wayback Machine. (German)
# Genyagnus monopterygius

Genyagnus monopterygius és una espècie de peix pertanyent a la família dels uranoscòpids i l'única del gènere Genyagnus.

## Descripció

* Pot arribar a fer 45 cm de llargària màxima.
* 0-4 espines i 16-20 radis tous a l'aleta dorsal i 15-19 radis tous a l'anal.
* Escates molt petites i disposades a l'atzar.

## Alimentació

Menja peixos demersals.

## Hàbitat

És un peix marí, demersal i de clima temperat que viu fins als 100 m de fondària des d'estuaris fins a la plataforma continental.

## Distribució geogràfica

Es troba al Pacífic sud-occidental (Nova Zelanda) i el Pacífic oriental central (Tonga i Tahití).

## Observacions

És inofensiu per als humans.

## Referències

* ↑ The Taxonomicon (anglès)
* 1 2 3 4 FishBase (anglès)
* ↑ Kishimoto, H., 2001. Uranoscopidae. Stargazers. P. 3519-3531. A: K.E. Carpenter i V. Niem (eds.). FAO species identification guide for fishery purposes. The living marine resources of the Western Central Pacific. Vol. 6. Bony fishes part 4 (Labridae to Latimeriidae), estuarine crocodiles.. FAO, Roma.
* 1 2 Kishimoto, H., 2001.
* ↑ Beentjes, P., B. Bull, R.J. Hurst i N.W. Bagley, 2002. Demersal fish assemblages along the continental shelf and upper slope of the east coast of the South Island, New Zealand. N.Z. J. Mar. Freshwat. Res. 36:197-223.
* ↑ Randall, J.E., J.T. Williams, D.G. Smith, M. Kulbicki, G.M. Tham, P. Labrosse, M. Kronen, E. Clua i B.S. Mann, 2003. Checklist of the shore and epipelagic fishes of Tonga. Atoll Res. Bull. Núms. 497-508.
* ↑ Francis, M.P., 1996. Geographic distribution of marine reef fishes in the New Zealand region. N.Z. J. Mar. Freshwat. Res. 30:35-55.
* ↑ Paulin, C., A. Stewart, C. Roberts i P. McMillan, 1989. New Zealand fish: a complete guide. National Museum of New Zealand Miscellaneous Series Núm. 19. xiv+279 p.

## Bibliografia

* Eschmeyer, W. N. Genera of Recent Fishes (en anglès). iii + 697. Acadèmia de les Ciències de Califòrnia, 1990. ISBN 0-940228-23-8.
* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Forster, M.E. i L. Starling, 1982. Ventillation and oxygen consumption in the spotted stargazer Genyagnus monopterygius. N.Z. J. Mar. Freshwat. Res. 16(2):135-140.
* Wu, H.L., K.-T. Shao i C.F. Lai (eds.), 1999. Latin-Chinese dictionary of fishes names. The Sueichan Press, Taiwan.

## Enllaços externs

* BioLib (anglès)
* AQUATAB
# Genutia de faenore

Genutia de faenore va ser una llei romana establerta sota els cònsols Gai Marci Rútil i Quint Servili Ahala l'any 343 aC (412 de la fundació de Roma) a proposta del tribú de la plebs Luci Genuci. Aquesta llei prohibia els préstecs amb usura.

## Referències

* ↑ Puente y Franco, Antonio de; José Francisco Díaz. Historia de las leyes, plebiscitos y senadoconsultos más notables des de la fundación de Roma hasta Justiniano. Madrid: Imprenta de Vicente de Lalama, 1840, p. 63 [Consulta: 20 abril 2022].
# Geranosaure

Geranosaure (Geranosaurus) és el nom donat a un gènere dubtós de dinosaure que va viure al Juràssic inferior. És conegut a partir d'un os de la mandíbula i elements de les extremitats descoberts a Sud-àfrica. A causa de les poques restes trobades, es considera nomen dubium. Es classifica com a ornitisqui basant-se en la mandíbula.
L'espècie tipus, Geranosaurus aatvus, fou descrita per Robert Broom l'any 1911.

## Referències

* ↑ R. Broom, 1911, "On the dinosaurs of the Stormberg, South Africa", Annals of the South African Museum 7(4): 291-308
* Geranosaurus Arxivat 2009-09-22 a Wayback Machine. a la Dinosaur Encyclopedia
* Ornithischia Arxivat 2009-09-29 a Wayback Machine.
Ornithischia :
Regne: Animalia
Filum: Chordata
Classe: Sauropsida
Clade: Avemetatarsalia
Clade: Dinosauria :
# Gerstleyita

La gerstleyita és un mineral de la classe dels sulfurs. Rep el seu nom de James Mack Gerstley (1907-2007), president de la Pacific Coast Borax Company (posteriorment anomenada United States Borax & Chemical Corporation) entre 1933 i 1961. L'any 2003 va ingressar al US National Mining Hall of Fame.

## Característiques

La gerstleyita és una sulfosal de fórmula química Na₂(Sb,As)₈S$_{13}$·2H₂O, la primera sulfosal de sodi coneguda. Cristal·litza en el sistema monoclínic. Es troba en forma d'esfèrules de color vermell amb estructura laminar fibrosa de fins a 2,5 cm, en argila amb borats. La seva duresa a l'escala de Mohs és 2,5. Segons la classificació de Nickel-Strunz, la gerstleyita pertany a «02.HE - Sulfosals de l'arquetip SnS, amb alcalins, H₂O» juntament amb l'ambrinoïta.

## Formació i jaciments

Va ser descoberta l'any 1956 a la mina Baker, al dipòsit de borats de Kramer, a Boron, al Comtat de Kern (Califòrnia, Estats Units). També ha estat trobada a altres indrets i mines, però tots a dins del mateix dipòsit de borats de la ciutat de Boron.

## Referències

* ↑ «Gerstleyite» (en anglès). Mindat. [Consulta: 5 febrer 2017].
# Geórgios Theotokis

Geórgios Theotokis (en grec: Γεώργιος Θεοτόκης) (Corfú, 1844 - Atenes, 12 de gener de 1916) fou un polític grec. Va ser primer ministre quatre vegades durant el regnat de Jordi I, en representació del Neoteristikon Komma (NK).
Era l'avi matern de Geórgios Ral·lis.

## Governs

* Primer: 14 d'abril de 1899 a 25 de novembre de 1901
* Segon: 27 de juny a 11 de juliol de 1903
* Tercer: 19 de desembre de 1903 a 29 de desembre de 1904
* Quart: 21 de desembre de 1905 a 29 de juliol de 1909
# Glacera del Tacul

La glacera del Tacul és una glacera del Massís del Mont Blanc.
Agafa el nom de l'agulla del Tacul, 3.444 m, i no del Mont-Blanc del Tacul, 4.248 m. Prové de la confluència entre la glacera del Géant i la glacera de les Périades. Cap a 2.100 metres d'altitud conflueix amb la glacera de Leschaux per formar la Mer de Glace.

## Referències

* ↑ «LOS GLACIARES». [Consulta: 9 octubre 2020].
* ↑ «Glacier du Tacul» (en francès). [Consulta: 9 octubre 2020].
* ↑ «Glaciers du pays du Mont-Blanc» (en francès). [Consulta: 9 octubre 2020].
# General Tapioca

El general Tapioca és un personatge de ficció de còmic de Les aventures de Tintín, que són una sèrie d'historietes en còmic creades pel dibuixant belga Hergé. Tapioca és un militar i polític de la fictícia República de Sant Theodoros. Tot i que se'l menciona a diverses històries prèvies, no apareix fins al darrer àlbum acabat Tintín i els pícaros.

## Biografia de ficció i trajectòria editorial

Aquest General santeodorenc destaca per haver mantingut al llarg de la seva carrera una pugna constant pel poder, amb el seu enemic el general Alcazar. Tapioca és un dictador, un tirà infame i vanitós. Un exemple de la seva vanitat és quan va prendre la decisió canviar el nom de la capital Los Dopicos pel de Tapiocàpolis. La seva rivalitat amb el general Alcázar ha portat al país a continus cops d'estat, derrocaments i fugides dels dirigents.
Quan Tintín arriba a la República de Sant Theodoros, a començaments de L'orella escapçada, Tapioca n'és el seu màxim governant. Tintín és llavors acusat de terrorisme i condemnat a mort, però l'oportú triomf de la revolució del general Alcázar li salva la vida. Alcázar i Tintín mantindran des de llavors una conflictiva amistat. La primera menció del personatge va tenir lloc a la pàgina 41 de la versió original publicada a Le Petit Vingtième el 30 d'abril de 1936.
A Les set boles de cristall es relata, per mitjà d'Alcázar, que Tapioca ha tornat a prendre el poder. Al final de Stoc de coc, entre un munt de retalls de diari, es pot llegir que aquesta vegada Tapioca ha estat enderrocat pel mateix Alcázar. La trama de Tintín i els pícaros gira al voltant del fet que Tapioca ha tornat a recuperar el poder gràcies al suport de Bordúria i del seu règim bigotista.
Els continus cops d'Estat que fan a San Theodoros tant Tapioca com Alcàsser són una paròdia de la inestabilitat política característica a Llatinoamericà durant el segle xx. L'aliança entre Tapioca i el bigotisme borduri denuncia les estratègies de règims estrangers per expandir la seva influència a Llatinoamèrica, com el comunisme a Cuba, o bé els contres a Nicaragua, etc.

## Referències

* ↑ Costa, Toni. El Diccionari de Tintin. Barcelona: Joventut, 1987. ISBN 84-261-2274-4.
* ↑ «L'oreille cassee» (en francès). Bellier.co. [Consulta: 7 març 2020].
# Gostingen

Gostingen (en luxemburguès: Gouschteng) és una vila de la comuna de Flaxweiler, situada al districte de Grevenmacher del cantó de Grevenmacher. Està a uns 16 km de distància de la ciutat de Luxemburg.

## Referències

* ↑ «Gostingen». [Consulta: 25 setembre 2015].
# Gordon Preston

Gordon Preston (Workington, 28 d'abril de 1925 - Oxford, 14 d'abril de 2015) va ser un matemàtic anglès que va treballar a Austràlia.

## Vida i obra

Tot i haver nascut a Workington va ser escolaritzat a Carlisle, on va acabar els estudis secundaris el 1943. Aquest mateix any, durant la Segona Guerra Mundial, va deixar la universitat d'Oxford per treballar a Bletchley Park ajudant al desxifrat dels codis militars alemanys, incorporant-se al Newmanry, amb un petit grup de matemàtics dirigit per Max Newman. Acabada la guerra el 1945, va continuar els estudis a la universitat d'Oxford en la qual es va graduar el 1948.
Els anys següents, va ser professor a temps parcial a la Westminster School de Londres i al Royal Military College of Science, mentre feia recerca pel seu doctorat que va obtenir el 1953. Els anys següents va ser docent de diverses institucions d'ensenyament superior del Regne Unit i dels Estats Units fins que el 1963 va ser contractat com catedràtic de matemàtiques pures a la universitat de Monash a Melbourne (Austràlia), on va fer la resta de la seva carrera académica.
Preston és recordat com un especialista en la teoria inversa de semigrups. El seu llibre The Algebraic Theory of Semigroups (Vol 1 1961) (Vol 2 1967), escrit conjuntament amb Alfred Clifford es considera el primer tractament sistemàtic dels semigrups.

## Referències

* ↑ Reeds, Diffie i Field, 2015, p. 555.
* ↑ Hall, 1991, p. 7.
* ↑ Crossley, 2022, p. 1.
* ↑ Hall, 1991, p. 13.

## Bibliografia

* Crossley, John Newsome «What is mathematical logic? An Australian odyssey» (en anglès). Logic Journal of the IGPL, 2022, pàg. 1-13. DOI: 10.1093/jigpal/jzac057. ISSN: 1367-0751.
* Hall, T.H.. «G.B. Preston: his work so far». A: T E Hall, Peter R Jones, John C Meakin (eds.). Semigroup Theory (en anglès). World Scientific, 1991, p. 2-15. ISBN 978-9-8145-3950-0.
* Reeds, James A.; Diffie, Withfield; Field, J.V.. Breaking Teleprinter Ciphers at Bletchley Park (en anglès). IEEE, 2015. ISBN 978-0-470-46589-9.

## Enllaços externs

* O'Connor, John J.; Robertson, Edmund F. «Gordon Preston» (en anglès). MacTutor History of Mathematics archive. School of Mathematics and Statistics, University of St Andrews, Scotland.
* «Gordon Bamford PRESTON (1925 - 2015)» (en anglès). Monash University. [Consulta: 5 juliol 2023].
# Grant Hanley

Grant Campbell Hanley (nascut el 20 de novembre de 1991) és un futbolista professional escocés que juga com a defensa pel Norwich City FC de la Premier League i per l'equip nacional escocés. Anteriorment va jugar amb el Blackburn Rovers FC i el Newcastle United FC.

## Referències

* ↑ «Player Profile – Grant Hanley». Blackburn Rovers F.C.. [Consulta: 15 març 2011].

## Enllaços externs

* Perfil de Grant Hanley profile Arxivat 2016-07-01 a Wayback Machine. a la web del Blackburn Rovers F.C. (anglès)
* Perfil de Grant Hanley profile a la web de la Scottish Football Association (anglès)
* Dades estadístiques sobre Grant Hanley a soccerbase.com
Grant Hanley amb la selecció escocesa - Plantilles de navegació :
Selecció de futbol d'Escòcia – Eurocopa 2020
1 Marshall •
2 O'Donnell •
3 Robertson (c) •
4 McTominay •
5 Hanley •
6 Tierney •
7 McGinn •
8 McGregor •
9 Dykes •
10 Adams •
11 Christie •
12 Gordon •
13 Taylor •
14 Fleck •
15 Gallagher •
16 Cooper •
17 Armstrong •
18 Turnbull •
19 Nisbet •
20 Fraser •
21 McLaughlin •
22 Patterson •
23 Gilmour •
24 Hendry •
25 Forrest •
26 McKenna •
Seleccionador: Clarke
Selecció de futbol d'Escòcia – Eurocopa 2024
1 Gunn •
2 Ralston •
3 Robertson (c) •
4 McTominay •
5 Hanley •
6 Tierney •
7 McGinn •
8 McGregor •
9 Shankland •
10 Adams •
11 Christie •
12 Kelly •
13 Hendry •
14 Gilmour •
15 Porteous •
16 Cooper •
17 Armstrong •
18 Morgan •
19 Conway •
20 Jack •
21 Clark •
22 McCrorie •
23 McLean •
24 Taylor •
25 Forrest •
26 McKenna •
Seleccionador: Clarke :
# Grafschaft

Grafschaft és un municipi del cantó suís del Valais, situat al districte de Goms. El municipi és el resultat de la fusió l'any 2001 dels municipis de Biel, Ritzingen i Selkingen.

## Referències

* ↑ «Liste officielle des communes de la Suisse - 01.01.2021» (en francès). Oficina Federal d'Estadística. [Consulta: 8 gener 2021].
Viccionari
# Gerson Rodrigues

Gerson Rodrigues (20 de juny de 1995) és un futbolista luxemburguès que juga pel Dínamo de Kíev.

## Selecció de Luxemburg

Va debutar amb la selecció de Luxemburg el 2017. Va disputar 24 partits amb la selecció de Luxemburg.

## Estadístiques

Selecció de Luxemburg :
| Anys | Partits | Gols |
| 2017 | 9 | 0 |
| 2018 | 5 | 0 |
| 2019 | 10 | 3 |
| Total | 24 | 3 |

## Referències

* ↑ Gerson Rodrigues a National-Football-Teams.com (anglès)
# Ginestra (Potenza)

Ginestra (albanès Zhura) és un municipi italià, dins de la província de Potenza. L'any 2006 tenia 718 habitants. És un dels municipis on viu la comunitat Arbëreshë. Limita amb els municipis de Barile, Forenza, Maschito, Ripacandida, Venosa.

## Administració

Llista d'alcaldes :
| Període | Identitat | Partit |
| 2006- | Fabrizio Caputo | Llista cívica |
# Ginestell cineri

El ginestell cineri (Genista cinerea) és una espècie arbustiva de planta amb flors que pertany al gènere Genista dins la família de les fabàcies.
És originari de l'oest de la conca mediterrània (concretament sud d'Europa i nord d'Àfrica)
És una planta autòctona als Països Catalans.
Està distribuïda en llocs secs calcaris de la muntanya mediterrània i submediterrània entre els 20 i els 1550 m d'altitud.

## Subespècies

* Valentina: Flors sovint solitàries, muntanyes occidentals del País Valencià entre els 300 i els 100 m d'altitud
* Ausetana: Flors en raïms llargs i densos, a Catalunya entre 300 i 1550 m i el País Valencià entre els 900 i els 1500 m
* Leptoclada: Flors en general solitàries poc nombroses a la Serra de tramuntana de Mallorca entre els 20 i els 1000 m.

## Descripció

Arbust de 40 a 150 cm poc foliós o sense fulles (afil·le) molt ramificat i més o menys compacte. Branquillons joves pubescents (pèls fins). Fulles linear-lanceolades pubescents en el revers. El llegum és comprimit de 12 a 19 mm de llarg amb de 2 a 5 llavors. Floreix d'abril a agost amb flors grogues axil·lars, solitàries o fasciculades amb la carena pubescent de longitud poc diferent de la dels altres pètals.

## Referències

* ↑ Pascual, Ramon. Guia dels arbustos dels Països Catalans. Barcelona: Pòrtic, 1990, p. 87. ISBN 84-7306-407-0.
* ↑ Bolòs i Vigo Flora dels Països Catalans Barcelona 1980
# Glomèrul (botànica)

En botànica, un glomèrul és una inflorescència formada per moltes flors amb els pedicels molt curts, petites i molt juntes, disposades en una massa compacta. Aquest terme correspon més a una forma més general d'inflorescència, globular i densa, que a un tipus particular d'organització. Exemples d'inflorescències en glomèrul són les de la morella roquera, la remolatxa i el vesc.

## Bibliografia

   * Font i Quer, Pius; Bolòs, Oriol de. Iniciació a la botànica. 2a. edició. Fontalba, 1979. ISBN 84-85530-08-X.
   * Aguilella, Antoni; Puche, Felisa. Diccionari de botànica. Col·lecció: Educació (sèrie materials). Publicacions de la Universitat de València, 2004. ISBN 9788437059150.

## Referències

* ↑ «glomèrul | enciclopèdia.cat». [Consulta: 7 juliol 2018].
# Glomèrul

«Glomèrul» té aquests significats:
* Glomèrul (botànica).
* Glomèrul renal (Anatomia del ronyó)
# Grup de l'arsenopal·ladinita

El grup de l'arsenopal·ladinita és un grup de minerals de la classes dels sulfurs. El grup està format per l'arsenopal·ladinita i l'estibiopal·ladinita. Tots dos són aliatges de pal·ladi, un amb arsènic i l'altre amb antimoni L'arseniopal·ladinita cristal·litza en el sistema triclínic, formant grans redondejats de fins a gairebé 2 mil·límetres, i l'estibiopal·ladinita ho fa en l'hexagonal, arribant a formar cristalls prims o tabulars de fins a 200 micres.
| Espècie | Fórmula |
| Arsenopal·ladinita | Pd₈(As,Sb)₃ |
| Estibiopal·ladinita | Pd₈Sb₃ |
Segons la classificació de Nickel-Strunz, aquestes dues espècies minerals pertanyen a "02.AC: Aliatges de metal·loides amb PGE» juntament amb els següents minerals: atheneïta, vincentita, mertieïta-II, stillwaterita, isomertieïta, mertieïta-I, miessiïta, palarstanur, menshikovita, majakita, pal·ladoarsenur, pal·ladobismutarsenur, pal·ladodimita, rodarsenur, naldrettita, polkanovita, genkinita, ungavaïta, polarita, borishanskiïta, froodita i iridarsenita.
Els jaciments d'aquests minerals són escassos. Un d'aquests pocs indrets on ha estat citada es troba dins els territoris de parla catalana, concretament al jaciment de Sant Miquel, al municipi de Vimbodí i Poblet, a la Conca de Barberà.

## Referències

* ↑ «Arsenopalladinite Group» (en anglès). Mindat. [Consulta: 19 abril 2021].
* ↑ Canet, C.; Alfonso, P.; Melgarejo, J.-C.; Jorge, S. «V-RICH MINERALS IN CONTACT-METAMORPHOSED SILURIAN SEDEX DEPOSITS IN THE POBLET AREA, SOUTHWESTERN CATALONIA, SPAIN» (en anglès). The Canadian Mineralogist, 41, 3, 01-06-2003, pàg. 561–579. DOI: 10.2113/gscanmin.41.3.561 [Consulta: 19 abril 2021].
# Greenaway (cràter)

Greenaway és un cràter d'impacte en el planeta Venus de 93 km de diàmetre. Porta el nom de Kate Greenaway (1846-1901), escriptora i il·lustradora de llibres infantils anglesa, i el seu nom va ser aprovat per la Unió Astronòmica Internacional el 1991.

## Referències

* ↑ «Greenaway». Gazetteer of Planetary Nomenclature. United States Geological Survey. [Consulta: 1r juliol 2017].

## Vegeu també

* Llista de cràters de Venus